איך לשפר את נפח האחסון במטבח – מילימטר – מדידת מטבחים
האם שמעתם אי פעם מישהו שאומר “יש לי יותר מדי מקום אחסון במטבח. אין לי מה לשים בו!”… כנראה שלא! למעשה, אם יש חדר אחד בבית שבו כולם (!), כולל אתם, יכולים להשתמש בעוד נפח אחסון, זה המטבח. בכל מה שנוגע ל- עיצוב מטבחים, סירים ומחבתות תופסים הרבה מאוד מקום, שלא לומר, טוסטרים, אובן-טוסטרים, בלנדרים, תמי 4, וכל מיני דברים אחרים שאוהבים למצוא את מקומם על השיש שלנו. ולמרות כל זה, יש 5 דרכים בהן להגדיל את נפח אחסון המטבח.
ולא סתם מיון, אלא מיון לפי שיטה מסוימת… הגיע הזמן להפריד את הפריטים שמשתמשים בהן לעיתים תכופות מהפריטים שהשימוש בהם הוא נדיר. פתחו את כל הארונות והפרידו את כל הפריטים שבהם לשתי קבוצות – פריטים שבשימוש תדיר ופריטים שאתם משתמשים בהם לעיתים נדירות. החזירו לארונות המטבח רק מה שאתם משתמשים בו ביומיום. לשאר הדברים מצאו מקום אחר. זה ממש לא נורא אם פעם בשנתיים, כאשר אתם מארחים את סדר פסח, תיגשו למחסן כדי לשלוף את הסרוויס המיוחד שסבתא שלכם כל כך אוהבת…
להרבה אנשים מיון כזה מפנה כל כך הרבה מקום, שאז למשך שבועיים הם מצליחים לומר- “יש לי יותר מדי מקום אחסון במטבח. אין לי מה לשים בו!”…
סידור בעזרת עזרים
בכל מיני מקומות כמו הום-סנטר, אייס, איקאה וחנויות תואמות, תוכלו למצוא כל מיני עזרים במחירים זולים, שיעזרו לכם לעשות סדר במטבח. תלו את הסירים ועזרי הבישול בסמוך לתנור ולכיריים. השתמשו ב’סכומון’ שיעזור לכם לסדר את הסכו”ם במגירות וסדרו את התבלינים במתקן המיועד לכך. בהרבה מקרים, הדרך הקלה ביותר כדי להרוויח עוד מקום אחסון היא פשוט… לארגן ולסדר את המטבח!
השתמשו בדלתות הארונות
דלתות הארונות של מטבחים מציעות לא מעט נפח אחסון. נשמע לכם מוזר? ככה זה עובד… ניתן לקנות כל מיני התקני אחסון שאפשר להתקין אותם על החלק הפנימי של דלתות המטבח. אומנם התקנים אלא מיועדים בדרך כלל לאחסון מזון, אבל בהחלט אפשר לנצל אותם גם לאחסון של דברים אחרים על דלת הארון. אפשר למשל לאחסן על דלתות הארונות בקבוקים ואפילו את מכסים של סירים ומחבתות. לא תצטרכו לנבור יותר בארונות התחתונים ולשבור את הגב או לעמוד על כסא רעוע כדי להגיע לחלק האחורי של הארונות העליונים ולהסתכן בחדר מיון במקום בארוחת ערב…
שימוש בארון הכיור כמקום אחסון
יש המון מקום אחסון בארון שמתחת לכיור. העניין הוא שבדרך כלל הארון הזה לא מסודר ולא מאורגן, כך שנפח אחסון יקר הולך לאיבוד. קנו אביזרים שיעזרו לכם לארגן את חומרי הניקוי שבארון הזה. כך תוכלו לאחסן בארון זה יותר דברים וגם למצוא אותם בקלות!
פנו את מגירת הג’אנק
בכל מטבח יש מגירה אחת כזו ולפעמים אפילו שתיים. מגירה שכל מה שלא יודעים איפה לשים מגיע בסופו של דבר אליה. המגירה הזו, בסופו של דבר, מתמלאת ואז מתמלאת עוד קצת, עד שלפעמים ממש קשה לסגור אותה… מכירים את זה? אז מה עושים? פשוט פנו את המגירה הזו. מצאו מקום חדש לכל הדברים האלה שבקושי משתמשים בהם (לא במטבח!). כך תרוויחו מגירה שלמה ואפילו שתיים בהן תוכלו לאחסן דברים שבאמת חשוב שיהיו במגרות המטבח.